Diari Oficial de la Generalitat Valenciana


Sumari del DOGV 8494, del 26-02-2019 (2019/1835)

RESOLUCIÓ de 20 de febrer de 2019, de la Conselleria d'Educació, Investigació, Cultura i Esport, per la qual es crea el Centre de Formació, Innovació i Recursos Educatius (CEFIRE) d'Alcoi.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1835


Data del document
:   20-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de febrer de 2019, de la Conselleria d'Educació, Investigació, Cultura i Esport, per la qual es crea el Centre de Formació, Innovació i Recursos Educatius (CEFIRE) d'Alcoi. [2019/1835]  
La Llei orgànica 2/2006, de 3 de maig, d'educació, estableix en l'article 2.2 que «els poders públics prestaran una atenció prioritària al conjunt de factors que afavoreixen la qualitat de l'ensenyament, i especialment la qualificació i formació del professorat, el seu treball en equip, la dotació de recursos educatius, la investigació, l'experimentació i la renovació educativa». En el seu article 102 considera la formació permanent com un dret i una obligació del professorat, així com una responsabilitat de les administracions educatives i dels centres docents, i estableix orientacions sobre els continguts que s'han de contemplar en els programes de formació permanent del professorat. Així mateix, en el seu article 103 estableix que «les administracions educatives planificaran les activitats de formació del professorat de centres públics, garantiran una oferta diversificada i gratuïta d'aquestes activitats i establiran les mesures oportunes per a afavorir la participació del professorat en aquestes».  
El Decret 231/1997, de 2 de setembre, del Govern Valencià, pel qual es regula la creació, l'estructura i el funcionament dels centres de formació, innovació i recursos educatius de la Comunitat Valenciana, estableix en l'article 2.1 la competència d'aquesta conselleria per a crear i suprimir centres de formació, innovació i recursos educatius de la Comunitat Valenciana, així com el desenvolupament de la seua estructura, organització i funcionament, i en l'article 2.2 la competència per a crear i suprimir centres de formació, innovació i recursos educatius específics, la plantilla i els òrgans de participació dels quals podran ser regulats de manera singular.  
L'adequada atenció a les creixents necessitats de formació dels centres educatius no universitaris i dels professionals que hi exerceixen la seua labor requereix la millora i l'ampliació de l'actual xarxa CEFIRE, establida en l'Ordre 64/2012, de 26 d'octubre, de la Conselleria d'Educació, Formació i Ocupació, per la qual es desplega el Decret 231/1997, de 2 de setembre, pel qual es regula la creació, l'estructura i el funcionament dels centres de formació, innovació i recursos educatius de la Comunitat Valenciana, i modificada per la Resolució de 5 d'agost de 2016. L'increment en la demanda de formació per part del professorat i les necessitats creixents de formar el professorat en diverses temàtiques fan necessària la creació d'un nou centre de formació del professorat que permeta una major proximitat als centres docents per a assessorar i cobrir les necessitats en tots els àmbits de formació, per la qual cosa aquesta resolució té com a objectiu final millorar la capacitat i la competència professional del professorat i, per tant, l'atenció educativa a l'alumnat, afavorint la millora de l'ensenyament i la qualitat del sistema educatiu. Per tot el que s'ha exposat anteriorment, fent ús de l'autorització conferida per la disposició final del Decret 231/1997, vista la proposta de la Secretaria Autonòmica d'Educació i Investigació de data 14 de gener de 2019, i en virtut de les facultats que em confereix l'article 28, apartat e, de la Llei 5/1983, de 30 de desembre, del Consell, resolc:  
  
  
Primer. Objecte  
Aquesta resolució té com a objecte la creació d'un nou centre de formació innovació i recursos educatius (d'ara endavant CEFIRE) a la localitat d'Alcoi, ampliant la xarxa de centres de formació establida en l'Ordre 64/2012, de 26 d'octubre, de la Conselleria d'Educació, Formació i Ocupació, modificada per la Resolució de 5 d'agost de 2016 per la qual es creen nous centres de formació (CEFIRE).  
  
Segon. Creació de nous CEFIRE  
1. Es crea el CEFIRE general amb seu a Alcoi. La Secretaria Autonòmica d'Educació i Investigació definirà l'àmbit d'actuació i l'estructura d'aquest CEFIRE i ajustarà els àmbits d'actuació de la resta de centres de formació.  
  
Tercer. Producció d'efectes  
1. Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
2. La Secretària Autonòmica d'Educació i Innovació establirà la data en què entrarà en vigor la nova distribució d'àmbits d'actuació, a l'efecte d'assessorament i formació.  
  
Contra la present resolució, que posa fi a la via administrativa, podrà interposar-se, potestativament, un recurs de reposició davant del mateix òrgan que la dicta en el termini d'un mes a comptar des de l'endemà de publicar-se, de conformitat amb els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de febrer de 2019. El conseller d'Educació, Investigació, Cultura i Esport: Vicent Marzà Ibáñez.